rlitschk/wikidir huggingface dataset:
Anna Schuster, geb. Kurz (* 20. Juli 1872 in Berchtsgoan; † 9. Mai 1939) in Berchtsgoan woar a Krippnschnitzarin unn Hoamatdichtarin. Sie woara weit iaba de Region hinaus bekonnte Krippnschnitzarin, de des Hondweak vo ihram Voda daleant hot. Oane vo ihra Krippn schdät im Boarischn Nationalmusäum. Oijs Hoamatdichtarin, de zmeist in da Mundoat gschriem hot, hot sese unta ondam mit am 1928 easchienanen Gdichtbond Dichtungen (Xenien-Valag Leipzig) auf si aufmeaksom gmocht. Ia Eazählung Der Bergbauernbua is in da Bergheimat vo 1940 bis 1942 in Foatsetzunga obdruckt woan. (Queijnnochweis: Berchtesgaden im Wandel der Zeit - Ergänzungsband I, 1982, herausgegeben von Hellmut Schöner auf der Grundlage zu dem 1929 erschienenen Werk von A. Helm) Literatur von und über Anna Schuster im Katalog der Deutschen Nationalbibliothek
De Ulrike Stanggassinger (* 22. Feba 1968 in Berchtsgoan; † 1. Juli 2019 ebendo) woa a deitsche Schirennlaifarin. Sie hot vo de spaden 1980er Joa bis 1994 am Deitschen Schivaband ongheat unn woa bsundas in de Disziplinan Obfoart unn Supa-G eafoijgreich. Ia bests Eagemnis hots 1987 in da zwoatn Obfoart vo Val-d'Isère dazuijt, oijs sie in am Neischneerennan hinta da Chantal Bournissen unn da Marina Kiehl mit da Stoatnumma 50 an 3. Plotz gmocht hot. Bei da Oijpinan Ski-Weijtmoastaschoft in Morioka hots in da Obfoart an 6. Rang dazuijt. Statistik af da FIS-Hoamseitn (englisch) Ulrike Stanggassinger bei Ski-db (englisch) Ulrike Stanggassinger in da Datenbank vo Sports-Reference.com (englisch) Aussichtslosen Kampf verloren. In: Passauer Neue Presse. 5. Juli 2019, abgerufen am 24. September 2019.
Da Acamapichtli woa da zwoate Tlahtoani vo de Tenochtitlan - Mexi`ca. Ea is 1335 af d`Wöd kema und hod vo 1376 bis za sein Tod im Joah 1387, de Tenochtitlan Mexi`ca ois eana Heascha regiat. Iwa sein Vota woa a aa Mexi`ca und iwa sei Muadda, a Colhuacanarin, hod a, aa recht augsenga Toltekn-Famüli za seine Urahnln zön kena. Da Nam Acamapichtli bedeit in da Nahua-Schproch: A Bündl Rohr (Binsn) in da Faust. Des woa a vaheißungsvoia Nam. Den Tenochtitlan is af ana Insl baud wuan und do hods an de Uahfa bschtimmt Binsn gem. De Binsn san owa a im oidn Nam vo da Toltekn-Haubtschtod viakema - Tolllan-Tula. Sogoa de oideawüadige Schtod Teotihuacan is vo de Maya Tollan ghoaßn wuan. Drum zoagt a sei Naumansglyphn, owa Eahm, wia a de Binsn sicha und fest in seina Faust hoit und se so vuan ausanaundafoin schizt. Sei Großvota, vo da Muaddasoatn woa da Coxcoxtli. Und dea woa ana vo de via augsegna Tlahtoani (Heascha) vo de Colhua in Culhuahcan. Dea hod zwoa Kinda ghobd. Sein Suhn, em Acamapichtli da Ödare, dea noch eahm ana vo de Kini vo Culhuahcan wuan is. Und sei Tochta, de Atotoztli, de a mid an augsegna
Guinness is a dunkle, fast schworze Biasortn (Stout) aus Irland. 1756 hod da Arthur Guinness de Guiness-Brauarei in da irischen Hauptstod Dublin gründt. Braut weads heit oba in da ganzn Wejd, vo Land zu Land mit Rezeptopassunga. Guinness is oans vo dene Sacha, fia des Irland in da Wejd berihmt und bekannt is. Des Bia wead ibaroi in de Wejd hi exboadiad. Kaffa konnst des Zeig braggdisch iwaroi, und ausgschenkt weads meistns in sogenonnte Irish Pubs, wöiche in jeda grässarn Stod stengan. The Sun: Guinness brewers seeing red Hoamseitn
Erich Eibl (* 25. Meaz 1945 in Neikiachn bei Eger im heitign Tschechien) is a österreichischa Karikaturist und Grafika. Sei Kindheit hot a in Göllersduaf im Weiviatl vabrocht, wora aa ind Voikschui gaungan is. S Realgymnasium hod a daun in Stockarau bsuacht. Scho 1961 hods in da „Kronen-Zeitung“ easchte Vaeffentlichungan gem vo seine Karikatuarn, des worn domois Porträäs vo de Ringa am Heimoakt. Danoch hods a bolidische Zeichnugan in divease Zeidungan gem, „Neues Österreich“, „Tageszeitung“, „Furche“, „Volksblatt“, „Stern“ und aa in da „Wochenpresse“. 1963 woa dann Bause, do wora ois Saniteta beim Bundeshea. Vo 1964 bis 1970 wora ois bolidischer Karikatuarist beim „Volksblatt“, in dera Zeit hodar aa via Semesta long Molarei aun da „Akademie der bildenden Künste“ studiat, do hod oba nix dabei aussegschaut. 1970 hots daun de easchtn Zeichnungan und Illustratiaunen im „Trend“ und im „Profil“ gem. Seit 1971 isa beim Trend-Valog ois Grafika augstööt. Im 73ga Joa hoda si a hoibs Joa Ualaub gnumman und hod bei de Ami in Nu Joak ois Illustratoa und Schuibuachdeseiner gweakt. Nem seina Tätichkeit beim Valog mocht a no ois freia Mitoabeita Zeichnungan und Karikatuan fia Magazine, Zeidungan und Weabeagentuan. Erich Eibl: Eibl: Politik & Doof Cartoons. Verlag Orac, Wien 1985
Des is a Listn vo de Haptstädt vo da Bundesrepublik Deitschland: Berlin (Land Berlin) Bremen (Freie Hansestadt Bremen) Dresden (Freistoot Saxn) Düsseldorf (Land Nordrhein-Westfalen) Erfurt (Freistoot Thüringen) Hamburg (Freie und Hansestod Hamburg) Hannover (Land Niedersachsen) Kiel (Land Schleswig-Holstein) Magdeburg (Land Sachsen-Anhalt) Mainz (Land Rheinland-Pfoiz) München (Freistoot Bayern) Potsdam (Land Brandenburg) Saarbrücken (Saarland) Schwerin (Land Mecklenburg-Vorpommern) Stuttgart (Land Baden-Württemberg) Wiesbaden (Land Hessen) Jens Kirsch: Hauptstadt. Zum Wesen und Wandel eines nationalen Symbols. LIT, Münster 2005, ISBN 3-8258-8593-3.
Des is a Listn vo de Haptstädt vo Östareich: Bregenz (Vorarlberg) Eisenstod (Buagnland) Graz (Steiamoark) Innschbruck (Tirol) Klognfuat (Karntn) Linz (Obaöstareich) Soizburg (Land Soizburg) St. Pöitn (Niedaöstareich, seit 1986) Wean (Land Wean) Jens Kirsch: Hauptstadt. Zum Wesen und Wandel eines nationalen Symbols. LIT, Münster 2005, ISBN 3-8258-8593-3.
Ois Oipnrock bezeichnet ma de Art vo Musik, de vo Musika gspuit wead, de ausm bairischen Sprachraum kumma. De Texte vo de Oipnrockmusika miassn dabei net zwingend in boarisch gsunga sei, sondan haifig aa in Englisch. Zu dem kimmt no de Eaweiterung aufn tatsächlichn Oipnraum, dea nachad a d Schweiz und an Teil vo de Schwam mitnimmt. Da Oipnrock bedient se dabei musikalische Element mehra vo da Rockmuse oda da klassischen Muse ois vo da Voiksmuse und grenzt se a duach de Auswahl vo de Themen vo dera ob. Ende da 60ger Joar is vo da britischn Musikindustrie füa de domois aufkemmade eignständige deitsche Rockmusik da Begriff Krautrock prägt worn. Des soit de deitsche Rockmusik in Lächaliche ziang, weils Konkurrenz gforchtn hom. Dea chauvinistische Ausdruck Krauts füa de deitschn soit de Schwarfälligkeit und Mindawerigkeit dea deitschn Rockmusik zum Ausdruck bringa. Trotz dea abfällign Weis in deas gmoant war, hot se de deitsche Musikindustrie mit dem Titl Krautrock identifiziert. In ähnlicha Weis is dann vo da deitschn Musikindustrie auf des Phänomen dea boarischn Musikerfolge reagiert worn in dem mas a weng obfällig Oipnrock ghoassn hod. In de 70er Joar hom, hauptsächle in Minga und Wean, Musika ogfanga in eahnam Dialekt Liada
De Gschicht vo Afrika, dt. die Geschichte von Afrika is a recht owexlungsreiche. In Afrika hod a de Gschicht mid de Hominidn augfaungt. Vo dem Eadteu hom Se se afgmocht und haum de gaunze Eadn besiedlt. Weu de Sahara in Sidn vom Mahgreb nuadle davo otrend, haum de oanzalnan Regionan vaschidane Kuituaschtufn ghobd. Im Nuadn hod se mid Egyptn, ane da easchtn Hochkuituan ausbüt. Vo Karthago aus, ana punischn Pflaunzschtod, is a Haundlsimperium earicht wuan. Des de Rema in de drei punischn Kriag zaschteat hom. Noch de Rema haum de Wandaln a kuazlebigs Reich earicht. A wengl schpoda san de islamischn Mahgrebschtootn entschtaundn. De haum wida in de tiakischn Barbaresknschtäd gendt. Im Sidn hods mera Kinireich gem. Es haum se a de Bantu ausgehand vo an Schtaumm in Zentreuafrika, noch Osten und daun in Sidn owi ausbroat und in mera Vöka afteud. In ollen Zonan haum daun de Kollonialmächt d`Haund af de Lenda ghoidn und haums wiatschoftli ausbeut. Die Gschicht vo da Endkollonisiarung ghead a do eina, genauso wia de Burenkriag. Und a de Gschicht vo de heidign Schtootn. Ois de Sahara drucka wuan is, hom se de Leid in de Oasn und zan Niluafah zruckzogn. Am Nil hom se
Da Eisenhammer Hasloch is a historische Hammaschmied bei Hasloch im bayerischn Spessart. Er wead vom Haslochboch otriem. Da Eisenhammer is am 24. Meaz 1779 grindt worn, wia de domois gmoansam regiarendn drei Grafen von Löwenstein-Wertheim den Briadan Tobias und Johann-Heinrich Wenzel aus Neulautern an Erbbstandsbriaf fian Bau vo am Eisenhammer ausgstejd hom. Mit dena no heit voi funktioniarendn Eihrichtunga wean de untaschiedlichstn Schmiedteile produziat, vor oim owa Kleppl fia Kiachaglockna mid oana fia a Freiformschmied unglablichn Prezision (±2 mm). Des Wossaradl treibt iwa d Nockn aufm Wellbaam in Hammastui vom Aufweafahamma noch om, dea wo bam Owafoin - duach sei oagnas Bärgwicht vo 170 kg - des gliahade Eisn vafoamt, des wo afm Amboss liegd. Mid jeda Nockn wiedahoit se dea Vuagong. Obahoib vom Hammastui is da sognennde Prella obrocht, dea wo a zweits Houchweafa vom Hamma vahindat und duach sei Fedakroft in Schlog vasteakt. Da sognennde Schwounzhamma is a kloanara Hamma, bei dem d Nocken afn Schwounz vom Hammastui druckn und doduach es Hem vom Hammerstui bewiaka. Da gusseisane Kammring afm Wellbaam hod 15 eikeite Nockn, wos a schneje Schlogfoig vom Hamma mid am Bärgwicht vo 135 kg bewiaka. Unta dem Hamma san friaha jeds Joar bis 50.000 Pfluagschorn
Anarchie (griach. ἀναρχία, „Herrschoftslosigkeit“) hoaßt Obwesnheit vo Herrschoft. Damit is gmoant, dass in oana menschlichn Oadnung de Entscheidung ned duach Ausiabung vo Mocht, sondan duach an Diskurs und an Konsens gfundn wean. Des oanzige, des wo regiat, is des Gwissn. In gressarn Zsammnhängn moant da Begriff aa a Gsejschoftsordnung, de wo auf philosophischn und sozioin Ideen basiat. Da Mensch ko si ohne a Autorität zsamm mit andane Menschn entfoitn; freiwillig og'nummane Autoritätn wia iagndwejche Mentoan oda andana Ratgeba san owa mit dem System scho veaeinbor. De Anarchie kennt außadem zuasätzle koane Gwoitnteilung, womit oiso aa koa Stoot bsteht. De Anarchistn sejm gem se de Gsetze und Regln. De ganze Organisation is oiso hiarchie- und gwoitfrei (so gmoant, dass wo de Exekutivn, Legislativn und Judikativn fejn). Fia den Anarchiebegriff gibts schon in da Geschichte unterschiedliche Interpretationen, je noch politischa und philosophischa Orientierung. De easchtn Gedankn zua Anarchie hods scho im Oitertum gem. De Foam, so wia'mas heit kenna, gibts awa eascht seit'n 19. Jh., wos a Gengbewegung zua Monachie und zua Demokratie doastejn soit. A Beischbui is da Spanische Anarchismus währnd am Spanischn Biagakriag. De griechischn Dichter Homer (8. Joarhundert v. Kr.) und Herodot (5.Jh. v. Kr.) hom mit Anarchia a
Ois Baam ohean?/i is a Pflanzn, de wo an afrechtn, vohoiztn Stamm bsitzt, dea wo aus a Wuazn ind Häh steigt. A große Osammlung fo Baam an oam Ort nennt ma nacha Woid oda as Hoiz. Baam kinnand a Obst wia Epfe oder Birna drong. Unta am Laabbaam vasteht ma an Baam, der ganz normale Bladl hod, de im Hiaxt farbig wean und nacha obfoind. Vaschiedne Laabbaam: Ahorn Birkn Buachan Lindn Nussbaam Oacha olle Obstbaam Voglberlbaam (Eschl) A Nodlbaam hod ganz längliche Bladl de wo ausschaund wia Nodln, desweng a Nodlbaam. De meistn Nodlbaam bhoidn erane Bladdl im Winta und san desweng aa im Winta grea. A Ausnahm san do de Lärchn, dene eanane Nodln wern im Hiaxt goib und foin dann ob. Voschiedne Nodlbaam: Eibn Feichtn Farchn Larch Tannabaam
World Wrestling Entertainment is de greßte Wrestlingliga wödweid. Friara hods WWF ghoassn, oba duach an Streit midn World Wildlife Fund hams sa se umnenna miassn. Bsitza vo da WWE is da 'Chairman' Vince K. McMahon. Da greßte Konkurrent vo da WWE in Amerika is de All Elite Wrestling. WWE kimmt im Fernsea in vier vaschiedene Shows. Raw, Smackdown Live, WWE Main Event und NXT. Bei Raw, SmackDown!, und ECW gibt es meistns nur normale Wrestlingmatches. Wobei bei WWE Superstars Matches zoagt wean, de noch oda vor den ofiziön drei Shows stottgfundn haum und wan daun zu oana extra Show (WWE Superstars) zaum gschnittn. Monday Night RAW wiad in da USA jede Woch am Montog 2 Stund bei Spike TV auf USA Network ausgstroit Friday Night SmackDown! wiad imma am Dienstag auf'd Nocht aufzeichnet, wiad oba eascht am Freitog ausgstroit; glei danach wiad in da söbn Arena no ECW on Sci-Fi aufzeichnet. Nebn de Shows de jede Wocha stottfindn gibts uma oa oda zwoa moi im Monat a WWE Großvaanstoitung im PPV. Dort san meistns de bessan und längan Matches,hauptsächlich gehts dabei um an Championtitl. De Großvaanstoltungen kaun ma si Live oda im Fernsehen im PPV anschauen. PPV is die Obkiazung
Da South Park is a amerikanische Animationssendung vo Trey Parker und Matt Stone. De Hauptfiguan san via Buam: Stanley „Stan“ Marsh, Kyle Broflovski, Eric Theodore Cartman und da Kenneth „Kenny“ McCormick. Da Kyle is a Jud und wiad oft vom Cartman driedzd. Wöcha wiedarum wegn seina Bladheit sekkiert wiad. Da Cartman is oiwei unguat und a Nazi, owa trotzdem mengdn fü Zuaschauer. Kenny stiarbt zu beginn da Serie in fast ajeda Foingn (bis zua finft Stoffl), oba lebt dann in da nächstn wieda. Er hot an roten Parka on und oiwei a Kapuzen auf (drunter hot er blonde Hoar) aus der nur de Augn aussaschaun, drum versteht da Zuaschaua ned, was er redt, owa de ondan Fümcharaktere vastehndn. In jeda Foing erlemd de hoid hirte Abenteuer. De Serie is fia Olle ab 16 Joar geeignet. Di Entstehungsgschichtn beginnt 1992, ois zwoa Studenten da University of Colorado (Trey Parker und Matt Stone) a Weihnachtskuazfüm gmocht homn: Jesus vs. Frosty. Nachdem Brian Graden vo FOX de Kuazfuim gsengan hot, hot ea de beidn beauftragt, a zwoatn soichn Kuazfuim z mochn, um se seinen Freindn ois Weihnochtskoatn z sendn. Im zwoatn Weihnochtskuazfuim Jesus vs. Santa homn di Charaktere scho vui mehr wie di
Vorlage:Infobox Gemeinde in Deutschland/Wartung/Art unbekannt Zwiesl is a Stod im Boarischn Woid und liegt in da Nachan vo Reng und Degndorf. Zwiesl wead a oft ois Glosstod gnennt. De gresste Firma, de wo in Zwiesl Glos herstejd, is da Schott. Des Glos wiqd ned nur in Deitschland vakafft, sondan des find ma aa in manche Gschäfta im Ausland. Da Woispruch vo da Stod hoasst: „Feins Glas, guat Hoiz san Zwiesls Stoiz“. Zwiesl liegt am Zammafluss vom Groußn und Kloana Reng zum Schwoazn Reng in am weidn, sunnigen Doikessel am Fuaß vo de Woidberg im Hintan Boarischn Woid (Groußa Arba, 1456 m; Groußa Foikastoa, 1315 m; Kiesruck, 1265 m) in ebba 10 km nordestli vo da Kreisstod Reng, 35 km vo Deggndoaf, 30 km vo Grafenau und aa 15 km vom Grenzibagang in de Tschechei in Boarisch Eisenstoa entfernt. Zwiesl hod nem da Straßnobindung iba de B aa iba an bedeitenden Knotnbohhof da Bayerischn Woidboh mit Verbindunga im Stundntakt af Plattling, Boarisch Eisnstoa und Bodenmais und aa im Zwoa-Stundntakt af Grafenau. Zwiesl hod an Hauffa mineralogische Aufschliss, de wo mit eanam Quarzreichdum vor oim in Glos vaorbatedn Firman z Guat kemma san. De bekannteste vo dena Abbbaustättn is woi da Quarzbruch
Nintendo is oana vo de fiarandn Videospuiheasteja. Da Firmansitz vo dene liegt vo Ofang o in Japan. De ham im Joar 2006 4,2 Milliardn Euro Umsotz gmocht. Bevor dass Nintendo Videospui gmocht hod, hams zeascht Spuikortn in Japan heagstejt. De easchte Konsoin (bzw. Handheld) vo Nintendo is da Game & Watch im Joa 1982 gwen. Danoch hams Spuiautomatn fia Spuihoinn gmocht. An Durchbruch homs anno 1984 mid am Nintendo Entertainment System (NES) ghobt. Schnöi sans zsamma mit eanam Konkurrentn Sega zamm zu oam von de fiahrndn Videospuifirman woan. Nachdem da NES des Master System vo Sega aufam Moakt scho deitlich abghängt ghobt hod, homs dann mita nextn Genarazion no oan draufgsetzt und mitam Super Nintendo eanane Führungsposizion fira lange Zeid weida ausbaut. Donn is de schwoaze Stund fia Nintendo kema: Da eigenwillige neie Handheld Virtual Boy (a komischs 3D-Ding, des wosd da foat Aung schnoin hättst soin), in densa guads Eck Göid einigsteckt hottn, is zu am Dodalflopp fakumma und de neie Konsoin N 64 (voamois unta Fans untam Oabeitstittl "Ultra 64" bekannt) hod se mim Release deamoßn fazegat, das de Fans iagndwann de Geduld faloan hom. Da Gewinna bei dera Sach woa da Sony, dea deshoibatweng no etliche mea
Anime (jap.: アニメ) (Aussproch: Huach?/i) wean speziej de japanischn Zoachntrickfuim gnennt. Voa oim hamand de Figuan in de Animes groaße Aung und entsprechad em Kindlschema. Animes in Comicform nennt ma Mangas. In de letztn Joar hom se Animes aa in Bayern und Estreich imma mehra duachegsezt. Ausglest is des Gonze in Eiropa voa oim duach dem Anime Pokemon worn. Des lafd aitz scho oanige Joar im Fernseng und dafreid se ana groußn Beliabtheid, voa oim bei den kloana Kindln, obwois a aidane Fans gem duad. Weidane recht bekonnte Animes hand Dragonball, Death Note und Onepiece u. Animes mid pornographischn Inhoidn nennt ma Hentais. Anime kimmt vom japanischn Lahnwoat animēshon (アニメーション, vo engl. animation). Oiso hoasst sovui wia bewegts Buidl. Cosplay French Maid アニメ. In: Daijisen und Daijirin bei kotobank.jp. Abgerufen am 18. Januar 2013 (japanisch).
Adelshofen, Adlshofa stehd fia: Odlshofa, a Gmoa im obaboarischn Landkroas Fiarstnfoidbruck, Bayern Adlshofa (Mittlfrankn), a Gmoa im Landkroas Ansbach, Bayern Adelshofen (Bad Wurzach), a Ortstei vo Bad Wurzach, Landkroas Ravensburg, Bodn-Wiattmbeag Adelshofen (Eppingen), a Ortstei vo Eppingen, Landkroas Heilbronn, Bodn-Wiattmbeag Kortn mit oin valinktn Seitn: OSM, Google oder Bing
Da Ludwig Thoma (geboan am 21. Jenna 1867 z Obaammagau, gschdoam am 28. August 1921 in Rotach am Deganse) woa a boarischa Schreiwaling und Litarat, dea duach seine satiarische Gschichtn iwa s Lem und de politischn Earaignis in Bayern zu seina Zeid, bekant und populea woan is. In Bayern güt a heit ois oane fu de grossn boarischn Litaratn iwahaupt. Vui Leid kenan eam heit foa oim a duach de Feanse-Vafuimung fu seine hoib-autobiografischn Kuazgschichtn iwa soai Jugendzeid (d „Lausbuamgschichtn“). Da Ludwig Thoma is ois fimpfts Kind fum Obaammagaua Feaschda auf d Wöd kema. Soaine easchdn Joar woar a im Feaschdahaus Foadarias an da Isar, gans z negst fu da diarola Grenz, wos domois a recht oglenge Gegend, waid weg fum Schus, woa. Gach nochdem soai Fota mid da Familie noch Foastnriad bai Minga iwasidlt is, is da Fota gschdoam. Do woa da Ludwig nu a segs jarigs Biawi. Auf des aufi hod soai Muada de sim Kinda aloa aufziang miassn und da Ludwig hod desweng an Foamund griagt. Scha in da Schuizeid is da Ludwig Thoma ois frecha und renidenta Bua aufgfoin, dea geng Dopimoaral und aufgsezde Autoaridet gschimft hod. Des woa a da Grund, warum a efda d
4Q156 is d Bezeichnung vo ana fragmentarisch dahoidna Hondschrift aus Qumran (Schriftroin vom Doudn Mea). 4Q bezeichnet de Hejn Nr. 4 vo Qumran, wo de Fragment gfundn woan san, 156 is a fortlaffende Nummara. S Fragment enthoit de Verse 12-15 und 18-21 vom 16. Kapitl vom Buach Leviticus in aramäischa Sproch. Afgrund vo paläografische Vagleich ko s Fragment ins ausgehade 2. vorkristliche Joahundat datiat wean. Es is domit da ejtaste dahoidne Targum. Sprochlich affolland is de Vawendung vo da Wurzel כסי zua Iwasetzung vom hebräischn Woat כפרת (Kapporet), des wo in spadan Targumim ned iwasetzt, sondan ois aramäisiats hebräischs Lehnwoat (כפרתא) wiedagebn wead. J.T. Milik: Targum du Lévitique In: R. de Vaux; J.T. Milik (Hg.): Qumran Grotte 4, II 4Q128-4Q157 (Discoveries in the Judaean Desert). Oxford 1977, S. 86-89.
A totalane Mondfinstanis is a Mondfinstanis, de wo se dagibt, wenn de Sun, de Eadn und da Mond a Linien buidn und da Mond voiständig in Keanschottn vo da Eadn eitaucht. T = in Deitschland de totalane Phasn zan Seng gwen P = in Deitschland nua de partielle Phasn zan Seng gwen H = in Deitschland nua de Hoibschottnphasn zan Seng gwen 1971: 10. Feba P, 6. August T 1972: 30. Jenna 1974: 29. Novemba T 1975: 25. Mai H, 18. Novemba T 1978: 24. Mäaz P, 16. Septemba T 1979: 6. Septemba 1982: 9. Jenna T, 6. Juli, 30. Dezemba 1985: 4. Mai T, 28. Oktoba T 1986: 24. April, 17. Oktoba T 1989: 20. Feba P, 17. August P 1990: 9. Feba T 1992: 8. Dezemba T 1993: 4. Juni, 29. Novemba T 1996: 4. April T, 27. Sebtemba T 1997: 16. Sebtemba T 2000: 21. Jenna T, 16. Juli 2001: 9. Jenna T 2003: 16. Mai T, 9. Novemba T 2004: 4. Mai T, 28. Oktoba T 2007: 3. Meaz T, 28. August 2008: 21. Feba T 2010: 21. Dezemba P 2011: 15. Juni T, 10. Dezemba P 2014: 15. April, 8. Oktoba 2015: 4. April, 28.
Tracht (vo oidboarisch: traht(a) = des wos drong wead ) is de Bezeichnung fia tradizioneje und historische Gwanda. Moasd is de tradizioneje Gwandaoadnung in oana Region, am Land oda fia bstimmde Bevejkarungsgruppm, wia Voiks- oda Beruafsgruppm. Aus'm handweaklichn und städtdischn Umfejd kemma de Beruafstracht, de Zunfttracht oda de Amtstracht, van Land und vo de Bauan kemma de Voikstrachtn ois regionoie Gwandaforma. De easchtn Bauantrachtn san im 15. Joarhundad enstondn. Im boarischn Sprochraum gibd's a Vuizoih vo tradizioneje Trachtn. Ofdmois untascheidd se de Boarische Tracht scho innahoib vo ra Stod vo Ortstei za Ortstei. Ondraseits ko ma song, doss se de Trachtngwanda im boarischn Raum in oanige Punkte untranonda ehnlich san. De Eahoitung vo da regionoin Trachtnkuitua is aa's Zui vo de vuin Trachtnvaein. Tracht vo de Himba Zunfttracht (Zimmamo) Friesische Tracht (Föhr) Wei im Kimono, Japan Jidische Tracht Samische Tracht, Finnland hollendische Tracht Boarische Tracht Bschreibung vo ara obaboarischn Gebiagstracht fia Deandln Beschreibnung vo ara obaboarischn Gebiragstracht fia Buama Musi und Tonzbeschreiwung zan Abaladn Sarntalea Fedakielstickearei Trachtn-Informazions-Zentrum in Benediktbeiern
Lateinische Phrasn A B C D E H M S V Minima non curat praetor. „Da Richda nimmd se ned um a jede Bagadejn a(n.“ Den Sazz da vo de remischn Juristn findt ma aa scho(n baem Cicero: „At enim minora di neglegunt [...]. Ne in regnis quidem reges omnia minima curant“ („Owa mid ebbs Kleanan gebm se de Gedda ned o. [...] Ned amoe in an Kiniraech nemmand se de Kine um a jede Bagadejn a(n)“. Digesten 4,1,4 De natura deorum (Iwa s Wesn vo de Gedda) 3,86
De Geosphäre oda Geosphär (vo griachisch γῆ ‚Eadn‘ und σφαῖρα ‚Kugl‘) moant moast a Eadsphär. Des is a Oagnschoft vom Planetn Eadn, de wo si in da Regl wia a Schoin um an gounzn Himmeskeapa legt. Da Geosphär-Begriff hod innahoib vo hundatfuffzg Joa mindestns zehn vaschiedane Begriffsbedeitunga dahoidn. Vo eana wean heit im boarischn Sprochraum no finf untaschiedliche Bedeitunga gnutzt. Demzfoig bsteht deazeit koa Oanigkeit iwa Inhoid, Ausdehnung und Umfang vo da Geosphär.
De Tauber oda Tauba is a Fluss in Siddeitschland drent und herent vo da Grenz zwischn Bodn-Wiattmbeag und Bayern. Ia Quej is am Westfuaß vo da Frankenhäh. Se fliaßt in noadwestlicha Richtung uma 130 km duach de Region Frankn und mindt in Wertheim vo links und Sidostn in an Moa. De Quej vo da Tauber, Rot am Sää De Tauber bei Wertheim De Taubermindung in an Moa, Wertheim Carlheinz Gräter: Anmutigste Tochter des Mains. Fränkische Nachrichten, Tauberbischofsheim 1986, ISBN 3-924780-08-0 (frankonia Buch) Bernhard Lott: Die Tauber von der Quelle bis zur Mündung. Swiridoff, Künzelsau 2005, ISBN 3-89929-048-8 Commons: Tauber – Sammlung vo Buidl, Videos und Audiodateien Liebliches Taubertal Wegbschrieb Info rund ums Taubatoi Stauziel im Oberwasser der ersten Staustufe Faulbach des Mains unterhalb der Mündung nach dem Webserver der Wasser- und Schiffahrsdirektion Süd (Memento des Originals [1] vom 13. Juni 2013 im Internet Archive) Info: Der Archivlink wurde automatisch eingesetzt und noch nicht geprüft. Bitte prüfe Original- und Archivlink gemäß Anleitung und entferne dann diesen Hinweis.@1@2Vorlage:Webachiv/IABot/www.wsd-sued.wsv.de. Verzeichnis der Bach- und Flussgebiete in Bayern – Flussgebiet Main, Seite 132 des Bayerischen Landesamtes für Umwelt, Stand 2012 (PDF, 3198 KB)